CELEX: 62009TN0070
Language: sk
Date: 2009-02-19 00:00:00
Title: Vec T-70/09: Žaloba podaná 19. februára 2009 – Holandsko/Komisia

18.4.2009   
            
            
               SK
            
            
               Úradný vestník Európskej únie
            
            
               C 90/34
            
         Žaloba podaná 19. februára 2009 – Holandsko/Komisia
   (Vec T-70/09)
   2009/C 90/52
   Jazyk konania: holandčina
   
      Účastníci konania
   
   
      Žalobca: Holandské kráľovstvo (v zastúpení: C. Wissels a M. Noort, splnomocnení zástupcovia)
   
      Žalovaná: Komisia Európskych spoločenstiev
   
      Návrhy žalobcu
   
   
               —
            
            
               čiastočne zrušiť článok 2 rozhodnutia Komisie K (2008) 8355 z 11. decembra 2008 o znížení finančného príspevku poskytnutého z Európskeho fondu pre regionálny rozvoj, ktorý bol poskytnutý v rámci jednotného programového dokumentu o štrukturálnych zásahoch Spoločenstva v regióne Groninge-Drenthe, patriaceho do cieľa č. 2 – č. 97.07.13.003 – v zmysle rozhodnutia Komisie K (1997) 1362 z 26. mája 1997, v rozsahu, v akom sa prvé rozhodnutie vzťahuje na uskutočnenú paušálnu opravu vo výške 1 139 346,26 eur a vyčíslenie neoprávnených nákladov v celkovej výške 8 441 804 NLG,
            
         
               —
            
            
               zaviazať žalovanú na náhradu trov konania.
            
         
      Žalobné dôvody a hlavné tvrdenia
   
   Na podporu svojej žaloby Holandsko predovšetkým namieta porušenie zásady právnej istoty, lebo členskému štátu boli s odvolaním sa na judikatúru Súdneho dvora uložené povinnosti, hoci táto judikatúra vznikla až po uložení týchto povinností a dotknuté povinnosti v tom čase neboli jasné, určité a predvídateľné.
   Subsidiárne Holandsko namieta porušenie povinnosti odôvodnenia, lebo nebolo bližšie zdôvodnené, v čom spočíva cezhraničný záujem sporného projektu, ktorý bol pridelený priamou dohodou a jeho hodnota bola pod limitnou hodnotou stanovenou smernicou o verejnom obstarávaní.
   Na záver Holandsko namieta porušenie článku 211 ES, lebo Komisia kvôli údajnému nedodržaniu vnútroštátnych predpisov uplatnila paušálne krátenie o 2 %, hoci je na to oprávnená len v súvislosti s dodržiavaním predpisov Spoločenstva.